**REPUBLIKA SLOVENIJA, MINISTRSTVO ZA IZOBRAŽEVANJE, ZNANOST IN ŠPORT**, Masarykova cesta 16, Ljubljana; zastopa ga minister dr. Jernej Pikalo

ID za DDV: SI14246821

TRP: 01100 630 010 9972 pri Upravi za javna plačila

(v nadaljnjem besedilu: ministrstvo)

in

**Ime prijavitelja**

ki ga zastopa \_\_\_\_\_\_\_\_\_\_\_\_\_\_\_\_\_

ID za DDV:

TRR:

(v nadaljnjem besedilu: zasebni študentski dom)

skleneta

**POGODBO št. \_\_\_\_\_\_\_\_\_\_\_\_\_\_\_\_**

**o subvencioniranju bivanja študentov**

1. člen

*(ugotovitvene določbe)*

Pogodbeni stranki ugotavljata, da ministrstvo zasebnim študentskim domovom mesečno izplačuje subvencije za bivanje študentov na podlagi 73.b člena Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17), Pravilnika o subvencioniranju bivanja študentov (Uradni list RS, št. 22/01, 35/06, 75/08, 97/10, 46/12, 55/13, 38/16, 13/17 in 13/18; v nadaljnjem besedilu: pravilnik), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18), Zakona o izvrševanju proračunov Republike Slovenije za leti 2020 in 2021 (Uradni list RS, št. 75/19), Proračuna Republike Slovenije za leto 2020 (Uradni list RS, št. 75/19), Proračuna Republike Slovenije za leto 2021 (Uradni list RS, št. 75/19), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16), na podlagi Sklepa ministra za izobraževanje, znanost in šport o subvencioniranju bivanja študentov v študijskem letu 2020/2021 (št. xxxxxxxxxxxx z dne xxxxxxxxxxx; v nadaljnjem besedilu: sklep) in Sklepa ministra za izobraževanje, znanost in šport (št. xxxxxxxxx z dne xxxxxxxxxx).

Pogodbeni stranki ugotavljata, da je zasebni študentski dom za študijsko leto 2020/2021 razpisal **\_\_\_\_** ležišč.

2. člen

*(predmet pogodbe)*

Predmet pogodbe je subvencioniranje bivanja oseb s statusom študenta, ki izpolnjujejo pogoje in merila za subvencioniranje bivanja študentov, v zasebnem študentskem domu.

3. člen

*(višina subvencije)*

Mesečna subvencija je določena v sklepu in znaša \_\_\_\_\_ EUR na študenta.

4. člen

*(način izplačila)*

Ministrstvo bo izplačevalo subvencije na podlagi sklenjenih nastanitvenih ali najemnih pogodb oziroma sklenjenih aneksov k nastanitvenim ali najemnim pogodbam med zasebnim študentskim domom in študenti, če bodo v razpredelnici, ki ga bo v skladu z 32. členom pravilnika ministrstvu pošiljala pristojna pisarna za študentske domove.

Sredstva bodo nakazana v roku, določenem v zakonu, ki ureja izvrševanje proračuna Republike Slovenije, od dneva uradnega prejema zahtevka oziroma računa za pretekli mesec, ki ga potrdi skrbnik pogodbe s strani ministrstva, na transakcijski račun zasebnega študentskega doma, če bo zahtevek skladen s podatki pisarne za študentske domove.

V skladu z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19) ter skladno s Pravilnikom o načinu izmenjave elektronskih računov prek enotne vstopne in izstopne točke pri Upravi Republike Slovenije za javna plačila (Uradni list RS, št. 32/19) zasebni študentski dom posreduje zahtevek za izplačilo v elektronski obliki (e-račun).

5. člen

*(vrednost pogodbe in proračunska postavka)*

Vrednost sredstev, namenjenih za izvedbo nalog po tej pogodbi, znaša največ do**\_\_\_\_\_\_\_\_\_ EUR**.

Sredstva za plačilo obveznosti ministrstva po tej pogodbi so določena v proračunih Republike Slovenije za leti 2020 in 2021, na proračunski postavki 575510 Študentski domovi, na kontu 4119 Drugi transferi posameznikom, ukrepu št. 3330-18-0007 Sofinanciranje bivanja študentov.

Sredstva so zagotovljena v proračunih Republike Slovenije:

- za leto 2020 v višini \_\_\_\_\_\_ EUR za naloge izvedene v obdobju od 1. 10. 2020 do 30. 11. 2020, na ukrepu št. 3330-18-0007 Sofinanciranje bivanja študentov, na proračunski postavki 575510 Študentski domovi, na kontu 4119 Drugi transferi posameznikom, in

- za leto 2021 v višini \_\_\_\_\_\_\_ EUR za naloge izvedene v obdobju od 1. 12. 2020 do 30. 9. 2021, na ukrepu št. 3330-18-0007 Sofinanciranje bivanja študentov, na proračunski postavki 575510 Študentski domovi, na kontu 4119 Drugi transferi posameznikom.

6. člen

*(obveznosti zasebnega študentskega doma)*

Zasebni študentski dom:

- mora s študenti, upravičenimi do subvencije, sklepati nastanitvene pogodbe oziroma anekse k pogodbam za bivanje v zasebnem študentskem domu za čas enega študijskega leta. Pri sklepanju pogodb s študenti, ki prosijo za sprejem v zasebni študentski dom, mora upoštevati število točk, ki jih v odločbi določi pisarna za študentske domove;

- mora pisarno za študentske domove v \_\_\_\_\_\_\_\_\_\_\_\_\_\_ sproti obveščati o študentih, s katerimi je sklenil nastanitvene pogodbe ali anekse k pogodbam, in tistih, katerim so pogodbe potekle;

- mora pisarno za študentske domove v \_\_\_\_\_\_\_\_\_\_\_\_\_ sproti obveščati o izseljenih študentih in datumih izselitve;

- mora ministrstvu do 15. dneva v mesecu poslati e-račun za mesečno nakazilo po podatkih na 10. dan v mesecu. Ministrstvo bo poračunalo subvencije za oktober in november za čas od 11. do zadnjega dne v mesecu na podlagi posredovane razpredelnice pisarne za študentske domove in e- računov zasebnega študentskega doma v naslednjem mesecu;

- mora ministrstvu sproti pošiljati sklepe o cenah bivanja oziroma cenik stroškov bivanja za študente; iz podatkov morajo biti razvidne cene in število ležišč za vsako kategorijo sob posebej;

- mora študentom zmanjšati ceno bivanja za toliko, kolikor znaša subvencija;

- mora nakazane subvencije namensko porabiti;

- mora ministrstvu omogočiti vpogled v listine o namenski porabi nakazanih subvencij;

- mora ministrstvu do 30. 10. 2021 poslati vsebinsko in finančno poročilo o opravljenem delu za študijsko leto 2020/2021;

- se zavezuje, da študentom ne bo dodatno zaračunaval stroškov, ki so že vključeni v ceno bivanja.

7. člen

*(nadzor)*

Sredstva, izplačana na osnovi te pogodbe, se štejejo kot namenska in jih sme zasebni študentski dom uporabiti izključno za izvajanje dogovorjenih dejavnosti in to v obsegu in na način, kot je določeno v tej pogodbi.

Ministrstvo je dolžno, kot neposredni uporabnik proračunskih sredstev, kontrolirati namenskost porabe sredstev, ki jih je namenilo za financiranje po tej pogodbi. Ministrstvo lahko kadarkoli zahteva od zasebnega študentskega doma vpogled v poslovanje in dokumentacijo v zvezi z izpolnjevanjem te pogodbe in zasebni študentski dom je dolžan tej zahtevi ugoditi.

Zasebni študentski dom se obvezuje, da bo sredstva porabil za namene, ki so opredeljeni s to pogodbo in da bo posloval racionalno ter izvedel naloge, ki so opredeljene v tej pogodbi, s skrbnostjo dobrega strokovnjaka.

Če ministrstvo ugotovi kršitev pogodbe ali nenamensko porabo sredstev, je zasebni študentski dom dolžan ministrstvu povrniti nenamensko porabljena sredstva z zakonitimi zamudnimi obrestmi vred, računano od dneva nakazila takih nenamensko porabljenih sredstev, kot tudi odgovarja ministrstvu za vso nastalo škodo.

8. člen

(*vezanost na proračun*)

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva v letih 2020 in 2021. Če pride do spremembe v proračunu ali programu dela ministrstva oziroma do proračunskih ukrepov, ki neposredno vplivajo na to pogodbo, sta stranki soglasni, da s sklenitvijo aneksa pogodbo ustrezno spremenita.

9. člen

*(protikorupcijska klavzula)*

Pogodbeni stranki soglašata, da je pogodba v primeru, da kdo v imenu ali na račun druge pogodbene stranke (zasebnega študentskega doma), predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

nična.

10. člen

*(obveščanje in spremembe)*

Pogodbeni stranki se zavezujeta druga drugo sproti pisno obveščati o okoliščinah, ki bi lahko vplivale na izvajanje te pogodbe. Za vsako spremembo te pogodbe stranki skleneta aneks k tej pogodbi.

11. člen

*(skrbništvo pogodbe)*

Skrbnik/ca pogodbe na strani ministrstva je \_\_\_\_\_\_\_\_\_\_\_\_. V primeru odsotnosti ga/jo nadomešča njen/a namestnik/ca \_\_\_\_\_\_\_\_\_\_.

Če se v času trajanja pogodbenega razmerja spremeni skrbnik/ca pogodbe ali namestnik/ca skrbnika/ce pogodbe na strani ministrstva oziroma zasebnega študentskega doma, ministrstvo oziroma zasebni študentski dom o tem z dopisom obvesti drugo pogodbeno stranko. Sprememba skrbnika/ce pogodbe ali namestnika/ce skrbnika/ce pogodbe začne veljati z dnem prejema dopisa.

Skrbnik/ca pogodbe na strani zasebnega študentskega doma je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pred izplačilom mora zahtevek za mesečno nakazilo odobriti skrbnik/ca pogodbe, v primeru njegove/njene odsotnosti pa njen/a namestnik/ca.

12. člen

*(reševanje sporov)*

Pogodbeni stranki se dogovorita, da bosta spore reševali sporazumno. Če do sporazuma ne moreta priti, bo spore obravnavalo pristojno sodišče v Ljubljani.

13. člen

*(končna določba)*

Pogodba je sklenjena za določen čas, in sicer za študijsko leto 2020/2021. Sestavljena je v petih (5) istovetnih izvodih, od katerih prejme ministrstvo tri (3) izvode, zasebni študentski dom pa dva (2) izvoda ter prične veljati z dnem podpisa obeh pogodbenih strank.

V \_\_\_\_\_\_\_\_\_, dne\_\_\_\_\_\_\_\_\_\_\_ V Ljubljani, dne\_\_\_\_\_\_\_\_\_\_\_\_\_

Ime prijavitelja Republika Slovenija

Ministrstvo za izobraževanje,

znanost in šport

Ime in priimek odgovorne osebe dr. Jernej Pikalo

Funkcija Minister

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_